רצפה בת איה

רִצְפָּה בַת-אַיָּה היא דמות מקראית, שהייתה פילגשו של שאול המלך, ונזכרת פעמיים בספר שמואל ב'.

 פירוש השם 
פירוש השם "רצפה", ייתכן שהוא גחלת, כפי שמופיע בספר מלכים וספר ישעיהו..  
וייתכן ששם זה רומז לפעולתה של רצפה, שישבה על הקרקע ושמרה על גופות בני שאול לבל ייאכלו על ידי עוף השמים וחיית השדה. גם התואר "בת איה" עשוי לרמוז לעופות הדורסים – האיה והדיה – שמהם הגנה על המתים. משמעות זו של "רצפה" כקרקע מופיעה גם בספר דברי הימיםדברי הימים ב' ז' ג' שם נאמר כי העם השתחווה "על הרצפה"..

 אזכוריה במקרא 
 לקיחת רצפה בת איה על ידי אבנר בן נר 
רצפה בת איה מוזכרת לראשונה בתחילת ספר שמואל ב'. בימי המלחמה בין בית שאול לבית דוד, לאחר מותו של שאול, פנה איש בושת בן שאול אל אבנר בן נר וכעס עליו על כך שקיים יחסי אישות עם רצפה. בעקבות כך, אבנר עבר לצד של בית דוד.

המלבי"םבפירושו לשמואל ב', פרק ג', פסוק ז', רד"ק, מצודת דוד, והאברבנאלאברבנאל על ספר בראשית, פרק י"ב, פסוק ט"ז מפרשים את כעסו של איש בושת על ידי הגמרא שפוסקת שכל נשותיו ופילגשיו של מלך אסורות להדיוט (=אדם שאינו מלך)ראו .

בנוסף, לקיחת נשי מלך הן מעשה סמלי של טעינה למלוכה, כמו שניתן לראות בסיפור מרד אבשלום ובבקשתו של אדוניה מאת בת-שבע (שתינתן לו אבישג השונמית)ראו רלב"ג למלכים א', פרק ב', פסוק כ"ב, מה שנותן הסבר נוסף לכעסו של איש בושת.

 מסירת בני רצפה בת איה לגבעונים 

רצפה מוזכרת פעם נוספת מאוחר יותר בספר שמואל. על פי הסיפור, עקב רעב בארץ שנגרם בשל הפרת הברית עם הגבעונים בידי שאול, נדרש דוד לפייס את הגבעונים. הללו דרשו לקבל שבעה מצאצאי שאול, והוא העביר אליהם בין היתר את שני בניה של רצפה - אַרְמֹנִי ומְפִבֹשֶׁת. הגבעונים תלו את הבנים, ורצפה ישבה לצד גוויות בניה והגנה עליהן מפני בעלי החיים, מזמן קציר שעורים (הזמן בו נהרגו) עד "נִתַּךְ מַיִם עֲלֵיהֶם מִן הַשָּׁמָיִם"- ביטוי שלא ברור ממנו האם מדובר בגשם טבעי שבא בזמנו הטבעירש"י לר' יהושע דטראני על  או שלאמהר"י קרא למצודת דוד על .

למעשיה של רצפה בת איה ניתנו שלל פרשנויות, בפרשנות המסורתית, במחקר, ובמדרש:
 ישנם חוקרים הרואים בו זעקה על העוול שבהריגת הבנים והלנת גופותיהםהפירוש השני שמציעה רוני מגידוב במאמרה על שמואל ב' פרק כ"א
 אחרים מפרשים שמדובר במעשה נואש אחרון של אמא שנלקחו ממנה בניה
 ויש מפרשים הרואים במעשיה עדות לקבלת הדין ולהשלמה.רד"ק לשמואל ב', פרק כ"א, פסוק י'הרב יהונתן אייבשיץ, יערות דבש, ט"ז, ג'

בכל מקרה, נראה כי מעשיה של רצפה בת איה גרמו לדוד לקבור את יונתן ושאול בקברי אבותם..

עץ משפחה

 בתרבות 

רצפה בת איה היא דמות מרכזית במחזהו של אהרן אשמן, "מיכל בת שאול", שהועלה בתיאטרון "הבימה", בשנת 1941.

רצפה בת איה נמצאת במרכזו של הרומן ההיסטורי "בת איה" מאת אריה קוצר, שיצא לאור בשנת תש"ך.

סיפורה של רצפה בת איה מגולל גם ברומן "מלכים ג'" מאת יוכי ברנדס.

 בהשוואה לאנטיגונה 
העקרונות בבסיס הטרגדיה היוונית מצביעים על גורל הגיבור הידוע מראש: הוא עומד בפני דילמה, וכל בחירה שלו תביא למותו. בסיפור המקראי לעומת זאת, ובאופן בולט בהקשר דמותה של רצפה בת איה, עומדת גיבורה המצליחה למצוא את "שביל הזהב".

במחזה אנטיגונה, הגיבורה פועלת בניגוד לצו המלך קריאון, האוסר לקבור את אחיה המת פולינקס. היא מכבדת את צו האלים האוסר להלין את המת, וקוברת את אחיה, ובכך מסכנת את חייה. היא נעצרת ומושלכת למערה, שם היא מוצאת את מותה. לאורך המחזה היא מתעמתת עם קריאון המלך ועם אחותה איסמנה, ביודעה שהיא מסכנת את חייה.

לעומתה, רצפה בת איה יושבת ליד גופות שני בניה וחמשת בני מיכל בת שאול: . היא נותרת שם מספר חודשים ומגנה על הגופות מפני חיות: . היא אינה מדברת או מתלוננת. המקרא גם לא מתאר את תחושותיה או את מחאתה, אלא בתיאור מעשיה בלבד.

בכך ניתן לראות את הדמיון בין השתיים, אך גם הבדלים: רצפה בת איה, במעשיה הנחושים לאורך זמן גורמת לדוד להחליט להביא לקבורה את שאול ויונתן ואת כל שבעת המתים, המוקעים. אומץ רוחה, נחישותה ואורך רוחה מביאים את המלך לשנות את דעתו ולפעול בהתאם לצד המוסרי, בו כל אדם מת ראוי לקבורה. לעומתה, אנטיגונה, שמנסה לצאת כנגד דעת המלך, ללא הצלחה, עושה את המעשה המביא למותה.

 לקריאה נוספת 
 אמנון סלע, רצפה בת איה, הוצאת כרמל, 2016.
 פנינה גלפז-פלר, וַיּוֹלֶד: יחסי הורים וילדים בסיפור ובחוק המקראי, ירושלים: הוצאת כרמל, תשס"ו 2006, עמ' 174–180.
 עליזה שנהר, אהובות ושנואות: נשים במקרא, במדרש ובספרות העברית החדשה, חיפה: הוצאת פרדס, 2011, עמ' 155–179.
 עופר חן, 'דמותה של רצפה בת-איה בספרות ובשירה העברית', עמדה: ביטאון לספרות, 54 (קיץ, 2025), עמ' 184-161.
 עופר חן אישה שמגוננת על גופות ילדיה חלק ב׳: רצפה בת איה בשירה ובפרוזה העברית,יקום תרבות ,ינואר 2026
 יעקב חורגין ,"האם" סיפור על רצפה בת איה מאת יעקב חורגין "בלוג המולטי יקום של אלי אשד "פברואר 2026

קישורים חיצוניים


 רצפה בת איה מקבץ מקורות באתר מכון הרטמן

הערות שוליים

קטגוריה:נשים בספרי נביאים
קטגוריה:אישים בספר שמואל
קטגוריה:פילגשים
קטגוריה:משפחת שאול המלך